Indhold
Indholdsfortegnelse 🔎︎

# Funktionsliste

Denne kommando åbner vinduet Funktionsliste, som viser alle funktioner, der kan indsættes i dit dokument. Vinduet Funktionsliste ligner fanebladet Funktioner fra Funktionsguiden. Funktionerne indsættes med pladsholdere, som skal erstattes med dine egne værdier.

For at tilgå denne kommando...

Vælg Indsæt - Funktionsliste.

Vinduet Funktionsliste er et vindue, som kan ændres i størrelse, og det kan fastgøres. Brug den til hurtigt at indtaste funktioner i regnearket. Ved at dobbeltklikke på et element i funktionslisten, indsættes den tilsvarende funktion direkte med alle parametre.

## Kategoriliste

Viser alle de kategorier, som de forskellige funktioner er tildelt. Vælg en kategori for at se de relevante funktioner i listefeltet nedenfor. Vælg "Alle" for at få vist alle funktioner i alfabetisk rækkefølge uanset kategori. "Sidst brugt" viser de funktioner, du senest har brugt.

## Funktionsliste

Viser de tilgængelige funktioner. Når du vælger en funktion, viser området under rullelisten en kort beskrivelse. For at indsætte den valgte funktion, dobbeltklik på den eller klik på ikonet Indsæt funktionen i beregningsark.

## Indsæt funktion i beregningsark

Indsætter den valgte funktion i dokumentet.